בס"ד, ‏11 נובמבר 2020

סיכום שיח חברים – מנחים : אחיה, הדס

עיקרי הדברים –

* הקורונה לא צריכה את התהליך אלא לזרז אותנו, הנזק הכלכלי מראה כמה צריך שינוי. המצב הכלכלי מצריך שלכל אחד תהיה אחריות כלפי הכנסתו, ויש לזרז את התהליך כל עוד מצבנו עדיין יציב.
* יש לחשוב על שכבות הגיל של 60+, ממה ששמע בשביל, אותם אנשים מאוד דואגים מהתעסוקה שלהם, ומאיפה תהיה להם הכנסה. הדאגה הזאת עוצרת את התהליך ויש לתת לה מענה על מנת להמשיך להתקדם.
* מתקשה להבין מדוע התהליך כל כך ארוך ומעדיפה להצביע קודם על מודל ואז אותו להתאים למידותינו.
* צריך להבין שזה תהליך ארוך מאוד, גם מה שנחליט היום בלביא לא ייושם גם עוד כמה שנים בפועל.
* מוטרדת מאוד מהמקומי, מיעוט קטן וקולני משמיע את קולו והיא הייתה רוצה לשמוע מה הרוב רוצים. רוצה ללכת עם מה שהרוב מרגישים. היתה רוצה לשמוע את כל הקולות ולא במקומי או באסיפה שבה חוששים מדי לדבר.
* היתה רוצה לשאול את הציבור איך הם רוצים להתקדם האם בשיטת הסלמי או במכה אחת.
* מרגישה שבשלב הלמידה הוצפו נושאים שבכלל לא היינו צריכים להכנס אליהם, כמו שיוך דירות, מרגישה שחל מהנושאים הגבירו את החששות של אנשים.
* מתחברת מאוד להרגשה של בני ה 60+ ואפילו היתה אומרת ה 50+ בחששות לגבי פרנסה.
* רוצה לדעת באמת איפה רוב הקיבוץ רוצה להיות, יודעת איפה היא רוצה להיות, אבל רוצה ללכת עם הרוב.
* יש הרגשה שדובר הרבה על מה, איך, כמה ולא מספיק על ה"למה". למה התחלנו תהליך לא רק מהצוות, גם מהציבור למה כל אחד רוצה או לא רוצה את השינוי. מרגישה שיש צורך לחבר את התהליך לאידיאולוגיה.
* מאוד מודאגת מהמצב הדמוגרפי בלביא, בעד התהליך לכיוון קיבוץ מתחדש בגלל המצב הדמוגרפי, אין מנוס משינוי אם יש רצון להמשכיות הקיבוץ!
* היתה רוצה לשמוע וללמוד במה שינוי יכול להועיל לקיבוץ במגוון תחומים. לתת דוגמאות קונקרטיות במה שינוי לקיבוץ מתחדש יכול לעשות לנו. ניתנה הדוגמא של קליטה בטירת צבי.